ไฟแนนซ์ทูเดย์
โดย...ช.ชดา
31 ส.ค. 2559

โดย...ช.ชดา
Fire Eye บริษัทที่เกี่ยวข้องกับระบบรักษาความปลอดภัยทางด้านเน็ตเวิร์กชื่อดังจากอเมริกา ออกรายงานระบุถึงมัลแวร์ที่แพร่เข้าสู่ตู้เอทีเอ็มของธนาคารออมสินและโจรกรรมเงินไปกว่า 12 ล้านบาท ว่า เป็นโปรแกรมมัลแวร์ที่ชื่อ Ripper ที่คนเขียนโปรแกรมสร้างมันขึ้นมาให้มีคุณสมบัติวายร้ายขั้นเทพ ถึงขนาดที่สามารถใช้ได้กับตู้เอทีเอ็มทุกรุ่น
แถม Pipper ตัวนี้สามารถใช้การ์ดดัมมี่เสียบเข้าไปในช่องรับบัตร แล้วมันจะสั่งไม่ให้เครื่องที่โดนแฮ็กส่งสัญญาณเตือนไปที่ระบบให้เห็นความผิดปกติอีกด้วย
ฉะนั้น การที่ทุกแบงก์สั่งสแกนระบบ ตรวจดูช่องโหว่เพื่อหาทางแก้ไขเป็นสิ่งที่ถูกต้องแล้ว เพราะยังมีโอกาสที่แบงก์จะโดนแฮ็กเอทีเอ็มอีก งานนี้ต้องระวังเผลอเมื่อไหร่มีโอกาสจะโดนกันง่ายๆ
วันนี้ รุ่ง มัลลิกะมาส ผู้อำนวยการอาวุโส ฝ่ายนโยบายเศรษฐกิจการเงิน แบงก์ชาติ จะแถลงตัวเลขเศรษฐกิจเดือน ก.ค.นี้ น่าแปลกใจที่เดิมกระทรวงการคลังต้องแถลงก่อน 1 วัน แต่เมื่อวานนี้ทางคลังเงียบเชียบ ไม่มีการแถลงตัวเลขใดๆ จับตาตัวเลขเศรษฐกิจเดือน ก.ค. จะดีต่อเนื่องหรือเปล่า